
РЕПУБЛИКА БЪЛГАРИЯ


Министерство на земеделието и храните

      Областна дирекция „Земеделие”- гр.Монтана

СЪОБЩЕНИЕ
Областна дирекция „Земеделие“ Монтана уведомява заинтересованите лица, че
На интернет страницата на Административния регистър, част от Интегрираната информационна система на държавната администрация, са качени одобрени образци на документи за заявяване на административните услуги, предоставяни от Министерство на земеделието и храните, респективно дирекция „Хидромелиорации“, на основание разпоредбите на Закон за сдружения за напояване.
Дирекция „Хидромелиорации“, отдел „Напояване и сдружения за напояване“ е компетентна за предоставянето на следните административни услуги:

1. 472 Извършване на съгласувателна процедура за отдаване под наем на язовири - публична общинска собственост;

2. 763 Предаване на хидромелиоративната инфраструктура на съдебно регистрираните сдружения за напояване;

3. 1803 Одобряване на документите предоставени от учредителния комитет на сдружения за напояване и издаване на заповед за откриване на процедура по учредяване на съответното сдружение за напояване;

4. 1875 Одобряване на уставите на сдруженията за напояване.

Образците на документи, необходими за заявяване на услугите, са достъпни за гражданите, бизнеса и администрацията, чрез следния линк: 
https://iisda.government.bg/adm_services/services/from_central_administrations?search=1&subSectionId=84

Четирите услуги са присъединени към разработения в Министерство на електронното управление (МЕУ) „Единен модел за заявяване, заплащане и предоставяне на електронни административни услуги“ и могат да бъдат заявени по електронен път с web базирани електронни форми в Системата за електронни форми за заявяване на електронни административни услуги, чрез следния линк: https://edelivery.egov.bg/.

Информация за реда и начина за заявяване на услугите, както и одобрените образци на необходимите документи, независимо от формата на заявяване, електронна, или стандартна, може да бъде намерена на интернет страницата на МЗХ в рубриката: Административно обслужване, Административни услуги, Издаване на административни актове, чрез следване на гореизброената номерация на услугите.


При необходимост от допълнителна информация, бихте могли да се обърне към отдел „Напояване и сдружения за напояване“, дирекция „Хидромелиорации“, МЗХ.

